CELEX: 32015D0278
Language: sl
Date: 2015-02-18 00:00:00
Title: Izvedbeni sklep Komisije (EU) 2015/278 z dne 18. februarja 2015 o spremembi Sklepa 2010/221/EU glede nacionalnih ukrepov za preprečevanje vnosa nekaterih bolezni vodnih živali v dele Irske, Finske in Združenega kraljestva (notificirano pod dokumentarno številko C(2015) 791)  Besedilo velja za EGP

20.2.2015   
            
            
               SL
            
            
               Uradni list Evropske unije
            
            
               L 47/22
            
         IZVEDBENI SKLEP KOMISIJE (EU) 2015/278
   z dne 18. februarja 2015
   o spremembi Sklepa 2010/221/EU glede nacionalnih ukrepov za preprečevanje vnosa nekaterih bolezni vodnih živali v dele Irske, Finske in Združenega kraljestva
   
      
         (notificirano pod dokumentarno številko C(2015) 791)
      
   
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2006/88/ES z dne 24. oktobra 2006 o zahtevah za zdravstveno varstvo živali in proizvodov iz ribogojstva ter o preprečevanju in nadzoru nekaterih bolezni pri vodnih živalih (1) in zlasti člena 43(2) Direktive,
   ob upoštevanju naslednjega:
   
               (1)
            
            
               Sklep Komisije 2010/221/EU z dne 15. aprila 2010 o odobritvi nacionalnih ukrepov za omejevanje vpliva nekaterih bolezni pri živalih iz ribogojstva in prosto živečih vodnih živalih v skladu s členom 43 Direktive Sveta 2006/88/ES (2) dovoljuje nekaterim državam članicam, da uvedejo omejitve za dajanje na trg in uvoz pošiljk vodnih živali, da preprečijo vnos nekaterih bolezni na njihovo ozemlje, če dokažejo, da so njihovo ozemlje oziroma nekatera razmejena območja njihovega ozemlja prosta takih bolezni, ali če vzpostavijo program za izkoreninjenje ali program nadzora bolezni.
            
         
               (2)
            
            
               Sklep 2010/221/EU določa, da se države članice in njihovi deli iz Priloge I k navedenemu sklepu štejejo za proste bolezni iz navedene priloge. Poleg tega so bili z navedenim sklepom odobreni programi izkoreninjenja, ki so jih države članice sprejele za območja in bolezni iz Priloge II k navedenemu sklepu. Z navedenim sklepom so bili prav tako odobreni programi nadzora ostreidnega herpesvirusa 1 μνar (OsHV-1 μVar), ki so jih nekatere države članice sprejele za območja iz Priloge III k navedenemu sklepu.
            
         
               (3)
            
            
               V Prilogi I k Sklepu 2010/221/EU so kot prosti ostreidnega herpesvirusa 1 μνar (OsHV-1 μVar) trenutno navedeni naslednji deli Združenega kraljestva: ozemlje Velike Britanije, razen Whitstable Bay v Kentu, Blackwater Estuary v Essexu in Poole Harbour v Dorsetu ter območje Larne Lough na ozemlju Severne Irske in ozemlje Guernseyja.
            
         
               (4)
            
            
               Združeno kraljestvo je Komisijo obvestilo, da je bil virus OsHV-1 μVar odkrit tudi pri vrsti Crassostrea gigas iz reke Crouch v Essexu. To je nov izbruh virusa OsHV-1 μVar na območju, vključeno v ozemlje Velike Britanije, ki je trenutno razglašeno za prosto bolezni. Geografsko mejo območij Združenega kraljestva z odobrenimi nacionalnimi ukrepi, navedenimi v Prilogi I k Sklepu 2010/221/EU, bi bilo zato treba ustrezno spremeniti.
            
         
               (5)
            
            
               Združeno kraljestvo je Komisijo tudi obvestilo, da geografska meja za dele Severne Irske, ki so razglašeni za proste virusa OsHV-1 μVar v Prilogi I k Sklepu 2010/221/EU, ni v skladu z njeno izjavo. Pravilna geografska meja bi se morala glasiti: „Ozemlje Severne Irske, razen Dundrum Bay, Killough Bay, Lough Foyle, Carlingford Lough in Strangford Lough“. Prilogo I bi bilo zato treba ustrezno spremeniti.
            
         
               (6)
            
            
               Celinski deli ozemlja Finske so navedeni v Prilogi II k Sklepu 2010/221/EU kot ozemlje z odobrenim programom za izkoreninjenje bakterijskega nefritisa (BKD).
            
         
               (7)
            
            
               Zato so bili s Sklepom 2010/221/EU odobreni nekateri nacionalni ukrepi Finske glede premika pošiljk živali iz ribogojstva tistih vrst, ki so dovzetne za bolezni, na navedena območja. Da bi omogočili ponovno oceno primernosti navedenih nacionalnih ukrepov, je s členom 3(2) navedenega sklepa dovoljenje za uporabo navedenih ukrepov časovno omejeno do 31. decembra 2015.
            
         
               (8)
            
            
               Finska je Komisijo obvestila, da se je odločila, da bakterijski nefritis umakne s seznama bolezni vodnih živali, ki jih je treba obvezno nadzirati in izkoreniniti na Finskem. Navedeni sklep je začel veljati 1. decembra 2014. Zato Finska od tega datuma dalje nima več vzpostavljenega programa za izkoreninjenje bakterijskega nefritisa, odobrenega v skladu s členom 43 Direktive 2006/88/ES, za njeno celotno ozemlje ali njegove dele. Zato bi bilo treba vnos za Finsko v Prilogi II k Sklepu 2010/221/EU črtati, ta sprememba pa bi morala veljati od 1. decembra 2014.
            
         
               (9)
            
            
               V Prilogi III k Sklepu 2010/221/EU je trenutno navedenih sedem kompartmentov na ozemlju Irske z odobrenim programom nadzora ostreidnega herpesvirusa 1 μνar (OsHV-1 μVar).
            
         
               (10)
            
            
               Irska je Komisijo obvestila o odkritju virusa OsHV-1 μVar v enem od navedenih kompartmentov, in sicer Askeaton Bay v kompartmentu 6. Geografsko mejo kompartmenta 6 bi bilo zato treba spremeniti v vnosu za Irsko v Prilogi III k Sklepu 2010/221/EU.
            
         
               (11)
            
            
               Sklep 2010/221/EU bi bilo zato treba ustrezno spremeniti.
            
         
               (12)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   Priloge I, II in III k Sklepu 2010/221/EU se nadomestijo z besedilom iz Priloge k temu sklepu.
   Člen 2
   Ta sklep se uporablja od 1. decembra 2014.
   Člen 3
   Ta sklep je naslovljen na države članice.
   
      V Bruslju, 18. februarja 2015
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 328, 24.11.2006, str. 14.
   
      (2)  UL L 98, 20.4.2010, str. 7.
   
      PRILOGA
      „
            PRILOGA I
            
               Države članice in območja, ki se štejejo kot prosti bolezni iz preglednice in ki so odobreni za nacionalne ukrepe za preprečevanje vnosa navedenih bolezni v skladu s členom 43(2) Direktive 2006/88/ES
            
            
                        Bolezen
                     
                     
                        Država članica
                     
                     
                        Oznaka
                     
                     
                        Geografska meja območja z odobrenimi nacionalnimi ukrepi
                     
                  
                        Spomladanska viremija pri krapih (SVC)
                     
                     
                        Danska
                     
                     
                        DK
                     
                     
                        Celotno ozemlje
                     
                  
                        Irska
                     
                     
                        IE
                     
                     
                        Celotno ozemlje
                     
                  
                        Madžarska
                     
                     
                        HU
                     
                     
                        Celotno ozemlje
                     
                  
                        Finska
                     
                     
                        FI
                     
                     
                        Celotno ozemlje
                     
                  
                        Švedska
                     
                     
                        SE
                     
                     
                        Celotno ozemlje
                     
                  
                        Združeno kraljestvo
                     
                     
                        UK
                     
                     
                        Celotno ozemlje Združenega kraljestva;
                        ozemlja Guernseyja, Jerseyja in otoka Man
                     
                  
                        Bakterijski nefritis (BKD)
                     
                     
                        Irska
                     
                     
                        IE
                     
                     
                        Celotno ozemlje
                     
                  
                        Združeno kraljestvo
                     
                     
                        UK
                     
                     
                        Ozemlje Severne Irske:
                        ozemlja Guernseyja, Jerseyja in otoka Man
                     
                  
                        Nalezljiva nekroza trebušne slinavke (IPN)
                     
                     
                        Finska
                     
                     
                        FI
                     
                     
                        Celinski deli ozemlja
                     
                  
                        Švedska
                     
                     
                        SE
                     
                     
                        Celinski deli ozemlja
                     
                  
                        Združeno kraljestvo
                     
                     
                        UK
                     
                     
                        Ozemlje otoka Man
                     
                  
                        Okužba z Gyrodactylus salaris (GS)
                     
                     
                        Irska
                     
                     
                        IE
                     
                     
                        Celotno ozemlje
                     
                  
                        Finska
                     
                     
                        FI
                     
                     
                        Povodji Tenojoki in Näätämönjoki; povodja Paatsjoki, Luttojoki in Uutuanjoki se štejejo za varovalni pas.
                     
                  
                        Združeno kraljestvo
                     
                     
                        UK
                     
                     
                        Celotno ozemlje Združenega kraljestva;
                        ozemlja Guernseyja, Jerseyja in otoka Man
                     
                  
                        Ostreidni herpesvirus 1 μνar (OsHV-1 μVar)
                     
                     
                        Združeno kraljestvo
                     
                     
                        UK
                     
                     
                        Ozemlje Velike Britanije, razen Whitstable Bay v Kentu, Blackwater Estuary in River Crouch v Essexu in Poole Harbour v Dorsetu.
                        Ozemlje Severne Irske, razen Dundrum Bay, Killough Bay, Lough Foyle, Carlingford Lough in Strangford Lough.
                        Ozemlje Guernseyja.
                     
                  
         
            PRILOGA II
            
               Države članice in njihovi deli s programi za izkoreninjenje nekaterih bolezni živali iz ribogojstva, ki imajo odobritev za sprejetje nacionalnih ukrepov za nadzor navedenih bolezni v skladu s členom 43(2) Direktive 2006/88/ES
            
            
                        Bolezen
                     
                     
                        Država članica
                     
                     
                        Oznaka
                     
                     
                        Geografska meja območja z odobrenimi nacionalnimi ukrepi
                     
                  
                        Bakterijski nefritis (BKD)
                     
                     
                        Švedska
                     
                     
                        SE
                     
                     
                        Celinski deli ozemlja
                     
                  
                        Virus nalezljive nekroze trebušne slinavke (IPN)
                     
                     
                        Švedska
                     
                     
                        SE
                     
                     
                        Obalni deli ozemlja
                     
                  
         
            PRILOGA III
            
               Države članice in območja s programi nadzora ostreidnega herpesvirusa 1 μνar (OsHV-1 μVar), ki imajo odobritev za sprejetje nacionalnih ukrepov za nadzor navedene bolezni v skladu s členom 43(2) Direktive 2006/88/ES
            
            
                        Bolezen
                     
                     
                        Država članica
                     
                     
                        Oznaka
                     
                     
                        Geografska meja območja z odobrenimi nacionalnimi ukrepi (države članice, območja in kompartmenti)
                     
                  
                        Ostreidni herpesvirus 1 μνar (OsHV-1 μVar)
                     
                     
                        Irska
                     
                     
                        IE
                     
                     
                        Kompartment 1: Sheephaven Bay
                        Kompartment 2: Gweebara Bay
                        Kompartment 3: Killala Bay, Broadhaven Bay in Blacksod Bay
                        Kompartment 4: Streamstown Bay
                        Kompartment 5: Bertraghboy Bay in Galway Bay
                        Kompartment 6: Poulnasharry Bay
                        Kompartment 7: Kenmare Bay
                     
                  “